પ્રાચીન જ્યોતિષ શાસ્ત્રના કોઇપણ ગ્રંથમાં રમત-ગમત ક્ષેત્રમાં કયા ગ્રહો સફળતા અપાવે છે, તે અંગે કોઇ સ્પષ્ટ સિદ્ધાંત-ગ્રહયોગોની ચર્ચા કરવામાં આવી નથી. જ્યોતિષના મૂળભૂત ગ્રંથોની રચના થઇ તે યુગમાં રમત-ગમત કોઇ કેરિયર, આજીવિકા, આવકનું સાધન ગણવામાં આવતું ન હતું. એ યુગમાં પ્રચલિત રમતો મનોરંજન અને શરીર સુખાકારી માટે રમવામાં આવતી હતી, આજે રમત-ગમત એક ધંધો, આવકનું સાધન બની ગયું છે અને વિવિધ પ્રકારની રમત-ગમતનો પ્રચાર થાય છે. સ્પોર્ટસમાં સારી કમાણી થાય છે. સૌથી વધુ જે સ્પોર્ટસમાં રમતવીરોએ અભૂતપૂર્વ કમાણી કરી હોય એમાં ક્રિકેટ, બેડમિન્ટન, ફૂટબોલ, ચેસ અને ગોલ્ફ મુખ્યતઃ છે. આજે સ્પોર્ટસમાં સેલિબ્રિટી થયેલા અને સ્પોર્ટસમાં અબજોપતિ થયેલા કેટલાક ખેલાડીઓની કુંડળીમાં તેમના ક્ષેત્રે સફળતાના યોગોનો વિચાર કરીશું.